2024 ല് എങ്കിലും കോണ്ഗ്രസ് അദ്ധ്യക്ഷനെ തെരഞ്ഞെടുക്കുമെന്ന് പ്രതീക്ഷിക്കുന്നു പരിഹാസവുമായി അനുരാഗ് താക്കൂര് ന്യൂഡല്ഹി: കോണ്ഗ്രസിനെതിരെ പരിഹാസവുമായി കേന്ദ്ര കായിക മന്ത്രി അനുരാഗ് താക്കൂര്. അടുത്ത ലോക്സഭാ ഇലക്ഷന് നടക്കുന്ന 2024 ല് എങ്കിലും കോണ്ഗ്രസിന് അവരുടെ പാര്ട്ടി അദ്ധ്യക്ഷനെ തിരഞ്ഞെടുക്കാന് സാധിക്കുമെന്ന് പ്രതീക്ഷിക്കുന്നതായി അദ്ദേഹം പരിഹസിച്ചു. ഫിറ്റ് ഇന്ത്യ ഫ്രീഡം റണ് 2.0 കൂട്ടയോട്ടം ഉദ്ഘാടനം ചെയ്ത ശേഷം മാദ്ധ്യമങ്ങളോട് സംസാരിക്കുകയായിരുന്നു അദ്ദേഹം. താന് രാഷ്ട്രീയത്തിലേക്ക് വന്നതല്ലെന്നും രാഷ്ട്രീയം ഇന്ത്യയുടെ കായികരംഗത്തേക്ക് പ്രവേശിച്ചപ്പോള് താനും അതിന്റെ ഭാഗമായി തീര്ന്നതാണെന്നും അദ്ദേഹം മാദ്ധ്യമങ്ങളോട് പറഞ്ഞു. രാജ്യത്ത് സ്പോര്ട്സിന്റെ ഉന്നമനത്തിനു വേണ്ടിയുള്ള ഏതൊരു പ്രവര്ത്തനത്തിനും താന് എപ്പോഴും കൂടെയുണ്ടാകുമെന്നും എന്നാല് സ്ഥലപരിമിതിയാണ് ഇന്ന് രാജ്യം നേരിടുന്ന വലിയൊരു പ്രശ്നമെന്നും അദ്ദേഹം വിശദമാക്കി.